cyanic-selkie/wikianc huggingface dataset:
Galvatron
The Transformers: The Movie
Taistelussa nuorta Autobottisoturi Hot Rodia vastaan tapahtui kuitenkin yllätys: Matrix totteli Hot Rodia ja muovasi hänestä uuden Autobottien johtajan Rodimus Primen. Rodimus Prime heitti Galvatronin Unicronin sisuksista avaruuteen, eikä häntä enää elokuvassa nähty. Unicronin tuhouduttua katosi myös Unicronin käyttämä henkinen käskyvalta Galvatroniin, ja hänestä tuli lopultakin oman kohtalonsa herra.
Bembéré Tama
Liikenne perustuu etupäässä vesiteihin. Maayhteydet ovat käyttökelpoisia vain osan vuodesta. Palveluihin kuuluu kolme alakoulua. Terveyspalvelut sijaitsevat Youwaroussa.
Galvatron
Animaatiosarja
Galvatron tulee mukaan televisiosarjaan heti kolmannen tuotantokauden alussa. Hän onnistuu palamaan huonossa kunnossa olevien Decepticon-sotureidensa luokse ja alkaa nopeasti rakentamaan uutta Decepticon-imperiumiaan. Kauden lopussa, pahan ruton levitessä ympäri galaksia ja tartuttaen kaikki mahdolliset, Galvatron joutuu liittoutumaan henkiin herätetyn Optimus Primen ja jäljellä olevien Autobottien kanssa, pysäyttääkkseen ruton leviämisen ja löytääkseen parannuskeinon. Lopulta Galvatronkin joutuu ruton valtaan, mutta vapautuu tästä pian, Optimus Primen pelastettua kaikki. Kauden viimeisen jakson lopussa Galvatron kättelee Optimusta, kiittää tätä ja lupaa olla sotimatta tällä kertaa.
Sarjakuva
Sarjakuvassa Galvatronin seikkailut on nähty useaan otteeseen, mutta hänen muutostaan Megatronista Galvatronin ei koskaan. Käsikirjoittaja Simon Furman on käyttänyt läpi TF-kirjoittajauransa Galvatronin hahmoa eri tarinoissa ja näissä esiintynyt hahmo on yleensä eri ajasta tai aikajatkumosta "oikeaan" maailmaan siirtynyt henkilö. Virallisesti Galvatron tuli mukaan vaihtoehtoiseen tulevaisuuteen, vuoteen 2009 sijoittuvassa tarinassa, missä Decepticonit ovat tuhonneet ja vallanneet USAn tärkeimmät kaupungit. Decepticonit ovat myös tappaneet melkein kaikki mahdolliset Autobotit ja heidän johtajansa Rodimus Primen.
Galvatron oli juuri tappamassa Spike Witwickya, kun "oikeasta" aikajatkumosta tulleet Unicronin apurit vangitsivat Galvatronin ja kuljettivat hänet läpi ajan ja ulottuvuuksien. Unicron määräsi Galvatorin avustajakseen ja viestintuojakseen, jonka tehtävä olisi mennä Cybertronille ja levittää pelkoa, tappaa Autobotteja ja näiden paikallinen johtaja, Emirate Xaaron. Galvatron päätti kuitenkin käyttää tilaisuutensa hyväksi ja liittoutui Xaaronin kanssa, tuhotakseen Unicronin. Tähän tarvittiin Transformerien jumalan, Primuksen herättämistä. Kun Primus oli herännyt, hän siirsi kaikki Transformerit Cybertronille, taistelemaan Unicronia vastaan.
Hieman ennen Unicronin tuloa Galvatron joutui pelastamaan Optimus Primen hengen, kun Unicronin lähettämän, aivopestyt transformerit yrittivät tappaa transformerien johtajan. Unicronin hyökättyä transformerit eivät uskaltaneet käydä valtavaa vihollistaan vastaan. Galvatron joutui näyttämään esimerkkiä, hyökkäämällä yksin entistä herraansa vastaan. Unicron löi kuitenkin Galvatronin yhdellä iskulla syrjään.
Myöhemmin, Unicronin tuhouduttua ja Cybertronin alettua rapistumaan, Galvatron lähti Cybertronilta salamatkustajana, Decepticon Shockwaven ja Starscreamin kaappaamassa Autobot risteilijässä, Arkissa. Arkissa hän törmäsi entiseen minäänsä, Megatroniin. Galvatron pelasti Megatronin Shockwaven tappavalta laukaukselta. Yhdessä he liittoutuivat ja kävivät Shockwaven kimppuun. Myöhemmin Arkki törmäsi Maahan ja hajosi palasiksi. Galvatron kuitenkin selvisi hengissä.
Spike Witwicky saapui paikalle ja yhdistyi entiseen Headmaster-kumppaniinsa Fortress Maximukseen ja syntyi taistelu. Taistelu päättyi, kun Galvatron putosi jäiseen veteen, eikä enää noussut pinnalle.
Transformers: Armada
Transformers: Armadassa kun Megatron päätyy Starscreamin, Demolishorin sekä Autobottien Hot Shot ja Red Alert ohella tuntemattomalle planeetalle, he kohtaavat Optimus Primelta näyttävän mystisen olennon nimeltä Nemesis Prime, joka haavoitti kutakin heistä, mutta Mini-Conit ilmestyivät Nemesis Primen uhrien eteen korjaten heidän haarniskansa ja antaen heille uudet värit. Uuden värinsä myötä Megatron nimesi itsensä Galvatroniksi.
Transformers: Energon
Transformers: Energonissa Megatron oli ottanut vanhan nimensä käyttöön Alpha Q:n herättyä hänet henkiin. Unicronin robottikehon tuhouduttua Megatron saapui Cybertronille ja löysi sen pinnan alta superenergonia, jota hän imi itseensä. Tämä muutti hänet jälleen Galvatroniksi.
Aligned-jatkumo
Tämä oli harvoja jatkumoita, joissa Megatron ja Galvatron olivat kaksi eri henkilöä. Galvatronin ainoa esiintyminen oli kirjassa Transformers: The Covenant of Primus.
The Covenant of Primus
Galvatron eli Alkuperän aikakaudella, aikana ennen Quintessonien saapumista. Hän johti kulttia nimeltä Satunnaisuus, joka vastusti Kuvioijiksi kutsuttujen tiedemiesten ryhmää, jonka jäseniä olivat Azimuth, Perceptor ja Reflector. Galvatron ei uskonut järjestelmällisyyteen vaan puhtaaseen kaaoksen. Kultti hävitettiin, mutta Galvatron selvisi hengissä. Hän ei kuitenkaan enää uhannut Cybertronia, eikä hänen vaiheistaan Alkuperän aikakauden päättymisen jälkeen kerrottu mitään.
Transformers – Tuhon aikakausi
Galvatron muuntautuu mustaksi ja harmaaksi Freightliner Argosy -rekka-autoksi. Hänen äänenään elokuvassa on Frank Welker.
Grebo
Grebo on nimitys joukolle Liberian kaakkoisosassa puhuttuja kru-kieliä. Grebo voidaan jakaa viideksi erilliseksi kieleksi, mutta yhden kielen sisälläkin murteiden väliset erot ovat huomattavia. Grebolle läheistä sukua ovat Norsunluurannikolla puhutut krumen-kielet.
ISO 639-3 -standardissa grebo on määritelty makrokieleksi, jonka alle kuuluu viisi kieltä: pohjoisgrebo, gboloongrebo, etelägrebo, keskigrebo ja barclayvillengrebo.
Paracasin kulttuuri
thumb|right|150px|Paracasin kulttuurin alue. thumb|200px|Paracasin kulttuurin viitta. Paracasin kulttuuri oli muinainen intiaanikulttuuri Paracasin niemimaalla ja Ican- ja Pisconlahtien seuduilla eteläisenä Perun rannikolla. Se vallitsi noin 800 eaa. – 200 jaa. Sen löydöksiä on tehty laajoista nekropoleista, ja kulttuuri on erityisen tunnettu laadukkaista tekstiileistä. Sen keramiikassa näkyi selviä vaikutteita Chavínin kulttuurista.
Vaiheet
Paracasin kulttuurin alkua ei tunneta, mutta sen keramiikan piirteissä näkyy viitteitä Chavínin kulttuurin uskonnollisesta symboliikasta. Icajoen laaksosta löytyneen keramiikan perusteella Paracasin kulttuuri jaettiin aluksi kymmeneen vaiheeseen. Nykyään tutkijat ovat sitä mieltä, että kahta ensimmäistä vaihetta ei ollut olemassa. Paracasin kulttuurin ensimmäinen vaihe alkoi nykytietämyksen mukaan noin vuosien 800–700 eaa. tienoilla. Chavínin kulttuurin vaikutus oli suurimmillaan vaiheiden 3–7 aikana. Kahdeksannen vaiheen aikana paikalliset aiheet olivat lähes täysin syrjäyttäneet Chavínin kulttuurista tulleet vaikutteet. Yhdeksännessä vaiheessa, noin 300 eaa., Paracasin kulttuuri koki laajoja yhteiskunnallisia muutoksia. Paracasin kulttuuri päättyi noin 200 jaa.
Hautausmaat ja taidelöydökset
Paracasin kulttuuri tunnetaan laajoista maanalaisista nekropoleistaan, joihin haudatut muumiot oli puettu näyttäviin kankaisiin ja viittoihin.
Paracasin kulttuurin keramiikkaa ei pidetä yhtä kehittyneenä kuin sen tekstiilejä. Chavínin kulttuurista vaikutteita saanut keramiikka koristeltiin useilla väreillä, ja niiden piirrokset muistuttavat Nazcan kulttuurin vastaavia. Keramiikka tehtiin ilman muotteja, ja esineet kuumennettiin suljetuissa uuneissa.
Nairobi
Maantiede ja ilmasto
Nairobi sijaitsee Kampalan ja Mombasan välillä lähellä Itä-Afrikan hautavajoaman itäreunaa. Kaupungin länsiosa nousee Ngongin kukkuloille.
Nairobi sijaitsee 1 660 metriä merenpinnan yläpuolella. Niinpä sen ilmasto on viileämpi kuin alempana samalla leveyspiirillä. Vuodessa on kaksi sadekautta: "pitkät sateet" maaliskuusta toukokuuhun ja "lyhyet sateet" lokakuun ja joulukuun välillä.
Keskimääräinen ylin lämpötila vaihtelee 21 °C:n ja 26 °C:n välillä. Keskimääräinen alin lämpötila vaihtelee 10 °C:n ja 14 °C:n välillä. Sateisimmat kuukaudet ovat huhtikuu, toukokuu ja marraskuu. Kuivin kuukausi on heinäkuu. Vuosittainen sadanta on noin 1 000 millimetriä.
Historiaa
Nairobi perustettiin vuonna 1899 väliasemaksi Uganda Railway -rautatieyhteydelle, jota rakennettiin Mombasan ja Ugandan välille. Paikka oli sopiva, koska siinä saatiin vettä joista ja ilmasto oli sopivan viileä rataa rakentaville intialaisille ja brittiläisille uudisasukkaille.
Kaupunki rakennettiin kokonaan uudelleen 1900-luvun alussa, kun ruton puhkeamisen jälkeen alkuperäinen kaupunki oli poltettu maan tasalle. Sen jälkeen kaupunki alkoi kasvaa, ja siitä tuli brittiläisen Itä-Afrikan protektoraatin pääkaupunki 1905 ja itsenäisen Kenian pääkaupunki vuonna 1963.
thumb|200px|Yhdysvaltojen Kenian-suurlähetystöön kohdistunut pommi-isku 7. elokuuta 1998.
Terroristiryhmä al-Qaida räjäytti autopommin Yhdysvaltain Kenian-suurlähetystön edustalla 7. elokuuta 1998. Terrori-iskussa kuoli 207 kenialaista ja 12 yhdysvaltalaista. Tässä ja samanaikaisessa iskussa Tansaniassa loukkaantui yhteensä noin 4 000 ihmistä.
Nairobin kaupunkipiirikunta perustettiin maaliskuussa 2013 aiemman Nairobin maakunnan tilalle, kun Kenian vuoden 2010 perustuslain seurauksena maassa luovuttiin maakuntatason hallinnosta. Piirikunta jakautuu 17 vaalipiiriin.
Talous
Nairobissa on useiden kansainvälisten yhtiöiden ja järjestöjen päämajat, joten se on Afrikan vaikutusvaltaisimpia kaupunkeja. Myös Yhdistyneet kansakunnat on vahvasti läsnä Nairobissa, sillä kahdella sen osastoista, UNEPilla ja UN-Habitatilla, on päämaja Nairobissa.
Nairobissa on tekstiilien, rakennusmateriaalien, elintarvikkeiden, virvokkeiden ja tupakan valmistusta. Ympäröivällä maaseudulla kasvatetaan maissia, kassavaa, durraa, papuja, hedelmiä sekä pienessä määrin kahvia.
Nairobin pörssi on Afrikan suurimpia.
Matkailu
Nairobin tunnetuimpiin matkailukohteisiin kuuluu Nairobi National Park. Se on ainoa kansallispuisto kaupungin rajalla. Puistossa on useita erilaisia eläimiä, kuten leijonia ja kirahveja. Nairobissa on myös enemmän eri lintulajeja kuin missään muussa pääkaupungissa maailmassa.
Nairobissa on myös useita museoita. Niihin kuuluu muun muassa Nairobin rautatiemuseo ja Kenian kansallismuseo. Kaupungin hotelleihin kuuluu Panari Hotel, Hilton, Grand Regency ja Norfolk Hotel, joka on vanhin kaupungissa toimivista hotelleista. Nairobin Panari Sky Centreen on avattu myös suurin luistelurata Afrikassa.
Liikenne
Kenian tärkein lentoasema, Jomo Kenyattan kansainvälinen lentoasema, sijaitsee noin 20 km Nairobin keskustasta pohjoiseen.
Tyrannia antiikin Kreikassa
Tyrannia eli yksinvalta oli antiikin Kreikassa yksi kolmesta tärkeimmästä polisten eli kaupunkivaltioiden valtiomuodoista demokratian ja oligarkian ohella. Siinä valta oli yhdellä henkilöllä, tyrannilla.
Nairobi
Liikenne
Perinteisesti suosittu joukkoliikenteen muoto ovat matatut, pienet minibussit. Niiden vaihtoehtoina on tavallisia ja yhteiskäyttötakseja. Nairobissa on nykyisin myös busseja ja jopa aasialaistyyppisiä tuk-tukeja.
Slummit
thumb|200px|Näkymää Kenian suurimmasta slummista Kiberasta. Nairobissa on useita slummeja. Slummit ovat seurausta maalta kaupunkiin suuntautuneesta muuttoliikkeestä, eikä kaikille uusille asukkaille ole ollut mahdollisuutta työntekoon. Jos kaupunkiin muuttajilla ei ole rahaa parempaan asuntoon tai sukulaisia, joille maksaa heidän luonaan asumisesta, joutuu muuttaja hankkimaan asunnon slummista. Slummien vuokra-asuminen on myös suhteellisen kallista (noin 1 500–4 000 K/kk, riippuen sijainnista).
Tyrannia antiikin Kreikassa
Tyrannit nousivat yleensä valtaan köyhempien kansanryhmien tuella rikkaita aristokraatteja vastaan. Tyrannien ”kulta-aikaa” manner-Kreikassa ja saarilla oli arkaainen kausi 600–500-luvuilla eaa. Erityisesti Sisiliassa tyrannia säilyi aina 200-luvulle eaa. saakka. Platon ja Aristoteles pitivät tyranniaa turmeltumana basileiasta eli monarkiasta. Tyrannia edusti heille huonoa yhden ihmisen hallintoa omaksi edukseen, siinä missä monarkia tarkoitti hyvää yhden ihmisen hallintoa kaikkien eduksi. He katsoivat myös, että demokratiakin voi taantua tyranniaksi, jos sille ei aseteta mitään rajoja.
Tyrannioiden synty
Kreikan herooisella ajalla kaikki kreikkalaiset valtakunnat olivat monarkioita. Kuningas toimi sekä pappina, tuomarina että sotapäällikkönä. Kreikan niin kutsuttuina pimeinä vuosisatoina eli protogeometrisella ja geometrisella kaudella kuninkuudet hylättiin tai kuninkaiden valtaa ainakin rajoitettiin eri syistä. Syitä olivat mahdollisesti muun muassa varhaisempien yhdyskuntien hajaantuminen ja pieneneminen, yhteiskunnalliset levottomuudet, kaikkien kohtaama elintason lasku sekä muuttoliikkeet ja siirtokuntien perustaminen. Perinnölliset kuninkuudet muuttuivat vaalikuninkuuksiksi, ja kuninkaiden aikaisemmat tehtävät jaettiin useammille henkilöille. Muut ylhäiset suvut saivat saman aseman kuin kuninkaalliset suvut, ja tämän seurauksena suurimmassa osassa varhaisia poliksia valtiomuoto kehittyi aristokratiaksi tai oligarkiaksi, vaikka niitä ei vielä kutsuttukaan näillä nimillä.
Nairobi
Slummit
Alkujaan alue toimi nubialaisten sotilaiden asumuksena 1920-luvulla. Kibera onkin nubiaa ja tarkoittaa metsää. Kibera on kahden neliökilometrin kokoinen ja slummissa on arvioitu asuvan jopa 1,2 miljoonaa ihmistä. Muita merkittäviä slummeja Nairobissa ovat muun muassa Mathare sekä Korogocho.
Rikollisuus
Nairobi on joutunut taistelemaan kasvavaa rikollisuutta vastaan, ja sillä on maine vaarallisena kaupunkina. Se onkin saanut lempinimekseen ”nairobbery”. Vuonna 2001 Yhdistyneet kansakunnat mainitsi Nairobin yhdeksi turvattomimmista kaupungeista maailmassa.
Tyrannia antiikin Kreikassa
Tyrannioiden synty
Tämä johti siihen, että useissa kreikkalaisissa kaupunkivaltioissa kehittyi tietynlainen monarkian muoto, tyrannia (tyrannis), eli yksinvaltius, jossa hallitsija ei ollut laillisessa vastuussa kenellekään. Alemmat kansanryhmät pitivät tätä usein ainakin alussa hyvänä vaihtokauppana kärsittyään oligarkiahallinnon aikana.
Kaikki tyranniat eivät kuitenkaan olleet kansan enemmistön tukemia. Joskus ylimystö nosti tyrannin valtaan ajamaan omia etujaan. Esimerkiksi kansan Syrakusasta pois ajamat gamoroit siirtyivät ensin Gelaa ja Kamarinaa hallinneen Gelonin suojiin ja sitten auttoivat tätä nousemaan Syrakusan tyranniksi.
Joissakin tapauksissa keskenään kilpailleet yhteiskuntaryhmät valitsivat keskuudestaan voimakkaan miehen, jolla oli laajojen piirien luottamus, ja antoivat tälle kaiken vallan kokonaan tai rajoitetuksi ajaksi. Tällaisesta henkilöstä käytettiin nimitystä aisymnētēs. Nämä tulee kuitenkin erottaa varsinaisista tyranneista, joita ei valittu äänestämällä, vaan jotka saivat vallan usein jonkinlaisessa vallankaappauksessa tai väkivaltaisessa tapahtumassa, kuten luomalla ympärilleen henkivartijoiden joukon tai kaappaamalla haltuunsa kaupungin akropoliin. Samalla tavalla tyrannit tulee erottaa aidoista kuninkaista, joiden valta ei perustunut vallananastukseen vaan perittyyn asemaa.
Tyrannioiden kulta-aika
Varhaisia tyranneja oli Orthagoras, joka perusti Sikyonin tyrannian noin vuonna 672 eaa. Tämän lähes sata vuotta hallinneen tyrannian myöhempiin edustajiin kuului esimerkiksi Kleisthenes Sikyonilainen, joka oli ateenalaisen Kleistheneen isoisä. Tunnetuimpia varhaisia tyranneja on Kypselos, joka sai vallan Korintissa ajamalla bakkhiadit pois kaupungista vuonna 656 eaa. Bakkhiadit olivat tehneet kaupungista taloudellisesti kukoistavan, mutta hallinneet väkivaltaisesti. Kypselos, joka oli itse bakkhiadeja äitinsä puolesta, nautti suosiota ”kansanmiehenä”, ja valtaan päästyään nujersi muun aristokratian. Kaupunki jatkoi kukoistustaan Kypseloksen aikana. Hänen kuoltuaan tyrannina jatkoi hänen poikansa Periandros, joka luettiin Kreikan seitsemän viisaan joukkoon.
Muita varhaisia tyranneja olivat Pantaleon Pisalainen, joka sai Olympian kisat kotikaupungilleen elisläisiltä noin vuonna 644 eaa.; sekä Theagenes Megaralainen, joka oli ateenalaisen Kylonin appi. Ateenalainen Peisistratos, joka yritti nousta tyranniksi ensimmäisenä kerran vuonna 561 eaa., karkotettiin kahdesti ja sai lopulta valtansa vakiinnutettua vuonna 546 eaa., oli poikineen manner-Kreikan viimeisiä tyranneja.
Sisiliassa, jossa tyranniat erityisesti kukoistivat, varhaisista tyranneista tärkeimpiä olivat Falaris Akragaslainen, joka nousi valtaan vuonna 568 eaa.; Theron Akragaslainen; Gelon, joka voitti karthagolaiset yhdessä Theronin kanssa vuonna 480 eaa.; sekä Gelonin veli Hieron. Egeanmeren saarilla vaikuttivat erityisesti Lygdamis Naksoslainen ja Polykrates Samoslainen. Miletoksessa vaikuttivat puolestaan Histiaios ja Aristagoras, vaikkakaan nämä eivät tarkemmin ottaen olleet varsinaisia tyranneja vaan liittyivät Persian hallintoon.
Tyrannioiden taantuminen
Tyrannioiden taantumiseen vaikuttivat muun muassa joidenkin tyrannien oma käytös, kuten korruptio, joutilas ylellisyys, hallinnon väkivaltaisuus ja erilaiset ylilyönnit. Joidenkin tyrannien huono käytös saattoi kaikki tyrannit huonoon maineeseen. Tyranniaa ei useinkaan pystytty periyttämään menestyksellisesti isältä pojalle: vaikka isä olikin toiminut tyrannina hyvin, poika ei usein noudattanut esimerkkiä. Vain harvat tyranniat jatkuivat yli kolmen sukupolven.
Samaan aikaan kansan itsetunto nousi ja ihmiset alkoivat keskustella eri valtiomuotojen eduista, mikä johti vaatimuksiin demokratiasta. Manner-Kreikassa Sparta vaikutti monen tyrannin karkottamiseen, sillä vaikka se ei ollut puhdas demokratia, vaan hallinnoltaan yhdistelmä oligarkiaa, demokratiaa ja monarkiaa, tyrannia oli monella tavalla kauhistus sen perinteiselle doorilaiselle valtiomuodolle eikä kaupungissa harvoina ollut koskaan tyranniaa. Toisaalta Sparta halusi kasvattaa valtapiiriään, ja tyrannien kaataminen oli hyvä tapa näyttäytyä positiivisessa valossa.
Tyrannioiden kaatumisen jälkeen useimmat doorilaiset kaupungit kehittyivät oligarkioiksi, joonialaiset demokratioiksi. Tyrannia säilyi kuitenkin erityisesti Sisiliassa. Sen myöhempien aikojen tyranneista merkittävimpiä olivat Syrakusan Dionysios I ja Dionysios II sekä Hieron II, joka otti kuninkaan arvonimen ottaakseen etäisyyttä tyranniaan. Dionysios I nousi valtaan sotapäällikkönä vuonna 406 eaa. aikana, jolloin pelättiin Karthagoa. Hallittuaan 38 vuotta hän siirsi vallan pojalleen Dionysios II:lle, joka oli kaikin tavoin isäänsä huonompi hallitsijana. Dion karkotti Dionysioksen, mutta tämä nousi myöhemmin takaisin valtaan. Lopulta hänet kukisti Timoleon, joka palautti vapauden Sisilian kaupungeille.
Kreikkalaisten tyrannioiden luonne
Tyrannia ja kuninkuus erosivat toisistaan ennen kaikkea nimen ja vallan alkuperän kautta, ei sen kautta, kuinka henkilö käytti valtaansa. Tyrannit olivat itse usein taustaltaan aristokraattisia, mutta nojautuivat suurten kansanryhmien tukeen. Tyrannin valta ei aina ollut täysin ehdotonta, ja kuninkaalla saattoi olla jopa enemmän valtaa. Tyrannioissa tyrannilla ei yleenä ollut kuninkaan arvonimeä, vaikkakin jotkut tyrannit saattoivat ottaa tällaisen nimen. Tyranniat eivät olleet myöskään perinnöllisiä kuninkuuksia, vaikkakin yleensä valta alettiin käytännössä periyttää isältä pojalle tai muulle sukulaiselle.
Kreikkalaista tyranniaa luonnehti ennen kaikkea se, että sitä eivät sitoneet mitkään lait, eikä sen vallankäytölle ollut muitakaan rajoitteita minkään muun auktoriteetin taholta. Sitä rajoittivat lähinnä tyrannin oma luonne ja suhtautuminen, pelko tai ajan henki. Tyrannit saattoivat pitää aiemmat lait voimassa ja tukea näin yhteiskunnan vakautta. Tyrannit pitivät tarkasti silmällä erityisesti ylimystöä ja rikkaita, ja lähettivät näitä usein maanpakoon tai jopa surmauttivat näitä. Tyranneilla oli usein ulkomaisista palkkasotilaista koostunut henkivartiosto, joiden avulla nämä hallitsivat kansaa kotikaupungissaan. Tyrannit ryhtyivät kuitenkin vain harvoin sotiin, etteivät antaisi kansalle tilaisuutta tehdä kansannousu tyrannin ollessa poissa sotaretkellä.
Tyrannit pyrkivät usein kehittämään taloutta, ja monissa kaupungeissa tyrannian aika oli tässä mielessä suurta kukoistuskautta ainakin aikaisempaan verrattuna. Tässä kunnostautuivat erityisesti Kypselos ja Peisistratos. Tyrannit aloittivat usein suuria rakennushankkeita toisaalta oman maineensa ikuistamiseksi, toisaalta kansan pitämiseksi työllistettynä. Monet kaikkein suurimmat temppelihankkeet olivat tyrannien alullepanemia. Polykrates aloitti Samoksen Heraionin uusimisen ja Peisistratos Ateenan Olympoksen Zeuksen temppelin rakennuttamisen. Usein hankkeet jäivät kesken vallan vaihduttua.
Luettelo tyrannioista
Ainakin seuraavat polikset olivat valtiomuodoltaan tyrannioita jossakin vaiheessa historiaansa (ajoitustiedot osin summittaisia):
Anders Haugen
pienoiskuva|Anders Haugen Anders Haugen (24. lokakuuta 1888 Oslo, Norja – 17. huhtikuuta 1984 Kalifornia, Yhdysvallat) oli yhdysvaltalainen mäkihyppääjä.
Telemarkista kotoisin ollut Haugen muutti Yhdysvaltoihin Dilloniin, Coloradoon vuonna 1908. Hänestä tuli heti veljensä Larsin kanssa Yhdysvaltojen parhaita mäkihyppääjiä. Anders Haugen voitti kaksi Yhdysvaltain amatöörimestaruutta ja kaksi ammattilaismestaruutta vuosina 1910, 1920, 1923 ja 1926. Hän hyppäsi Dillonissa kaksi maailmanennätystä. Vuonna 1919 hän hyppäsi 213 jalkaa (64,92 metriä) ja seuraavana vuonna 214 jalkaa (65,23 metriä).
Haugen toimi Yhdysvaltain hiihtojoukkueen kapteenina Chamonixin talviolympialaisissa 1924. Hän sijoittui mäkihypyssä neljänneksi, mutta viisikymmentä vuotta myöhemmin huomattiin, että kilpailun toimitsijat olivat tehneet virheen pistelaskussa ja että Haugen olisi ansainnut kilpailussa kolmannen tilan. 17. syyskuuta 1974 Kansainvälinen hiihtoliitto FIS järjesti Oslossa seremonian, jossa alkuperäisen pronssimitalisti Thorleif Haugin tytär luovutti mitalin Haugenille.
Haugen muutti 1929 veljensä kanssa Kaliforniaan, jossa hän työskenteli Tahoe-järven hiihtokerholla ja hiihtovalmentajana.
Getting Better
'Getting Better' on brittiläisen rock-yhtyeen The Beatlesin vuonna 1967 julkaistu kappale. Se sisältyy yhtyeen samana vuonna julkaistulle albumille Sgt. Pepper's Lonely Hearts Club Band. Kappaleen tekijätietoihin sen tekijöiksi on merkitty The Beatlesin lauluntekijäpari John Lennon-Paul McCartney. Kappaleen alkuperäisidea oli McCartneyn, mutta myös Lennon osallistui kappaleen tekoon, joten sen voi todeta olleen yhdessä tehty kappale.
Kappaleen sävellystyö ja levytys
Kun McCartney tuli kävelyltä kotiinsa, hänellä oli suuri inspiraatio. Hän tapaili kitarallaan melodiaa, mihin hän kehitteli koko ajan lisää sanoja. McCartney jatkoi kappaleen hahmottelua pianolla. Samana iltana Lennon tuli käymään McCartneyn kotona. Tuolloin paikalla, mukana ollut Davies muistelee tapahtumaa näin:
The Beatles kappaleella
Luettelo Arttu Wiskarin kappaleista
Tämä on luettelo suomalaisartisti Arttu Wiskarin levyttämistä kappaleista.
Monoteismin leijonien prikaati
Monoteismin leijonien prikaati (arabiaksi Saraya Usud al-Tawhid ja englanniksi Brigades of the Lions of Monotheism) on islamilainen järjestö, joka on ilmoittautunut useiden terrori-iskujen suorittajaksi.
14. syyskuuta 2004 järjestö sieppasi jordanialaisen kuorma-autonkuljettajan uhaten tappaa tämän kahden vuorokauden kuluessa, mikäli Abu-al-Shih -yhtiö ei lopeta polttoaineen kuljettamista Yhdysvaltain joukoille Irakiin. Kun yhtiön omistaja ilmoitti seuraavana päivänä lopettavansa kuljetukset, kuljettaja päästettiin vapaaksi.
Se ilmoittautui Venäjän suurlähetystön neljän myöhemmin kuolleina löydetyn henkilön sieppaajaksi. Videofilmin mukaan surma olisi voinut tapahtua 13. kesäkuuta 2006.
Paavi Benedictuksen kohua herättäneen lausunnon jälkeen järjestö hyökkäsi länsirannalla palestiinalaisten itsehallintoalueella useisiin kirkkoihin, joista suurin osa oli ortodoksisia.
One Love (David Guettan albumi)
One Love on ranskalaisen DJ:n David Guettan neljäs studioalbumi. Albumin julkaisivat Positiva ja Virgin. Albumi julkaistiin iTunes Storessa 21. elokuuta 2009. Euroopassa CD-versio julkaistiin 24. elokuuta ja Yhdysvalloissa päivää myöhemmin. Albumista on julkaistu myös erilaisia versioita, kappaleiden määrästä riippuen.
Albumi nousi Suomen virallisen listan sijalle 49.
Taustatietoa
Albumin ensimmäinen single "When Love Takes Over" julkaistiin 21. huhtikuuta 2009. Singlellä vieraili R&B-laulaja Kelly Rowland. Singlestä muodostui suuri hitti ympäri maailmaa ja Britanniassa se saavutti virallisen singlelistan ykköspaikan. Kappale toi Guettalle hänen ensimmäisen Grammy-palkintonsa. Albumin toinen single "Sexy Bitch" (sensuroituna "Sexy Chick") julkaistiin saman vuoden heinäkuussa. Singlellä vieraili Akon. Tämäkin single menestyi hyvin saavuttaen ykköspaikan Britanniassa, Australiassa ja Uudessa-Seelannissa. Kolmannella "One Love" -nimisellä singlellä vieraili Estelle. Se julkaistiin elokuussa 2009. Myös "Gettin' Over" (mukana Chris Willis) ja "Memories" (mukana Kid Cudi) julkaistiin singlenä.
Riverside
Riverside voi tarkoittaa ainakin seuraavia:
Ilkka Jäntti
Ilkka Jäntti (s. 3. tammikuuta 1977 Lahti) on suomalainen jalkapallovalmentaja ja entinen jalkapalloilija. Hänen pelipaikkansa oli keskuspuolustaja.
Pelaajaura
Jäntti on Lahden Reippaan kasvatti. Suomessa hän on edustanut Reippaan lisäksi Ykkösessä FC Lahtea, FC Hämeenlinnaa, Riihimäen Palloseuraa sekä Viikinkejä. Hän on pelannut urallaan myös neljä vuotta Yhdysvaltain yliopistosarjaa Kentuckyn yliopistossa, saaden tililleen yhteensä 80 ottelua ja viisi maalia. Jäntin ainoalla Veikkausliiga-kaudella 2006 hän pelasi 17 ottelua, joissa hän teki yhden maalin. Ykkösessä Jäntille kertyi yhteensä 150 ottelua, joissa hän viimeisteli 13 maalia.
Ledley King
Ledley Brenton King (s. 12. lokakuuta 1980, Lontoo) on entinen englantilainen jalkapalloilija. . Hän toimii tällä hetkellä Valioliigan Tottenhamin lähettiläänä. Pelaajauralla hän oli joukkueensa kapteeni ja lukeutui myös Englannin maajoukkueen vakionimiin.
Tottenham
King liittyi Tottenhamin riveihin vuonna 1997. Hän on seuran oma kasvatti. Seuran edustusjoukkueessa hän debytoi 1. toukokuuta 1999 Liverpoolia vastaan. Urallaan King on yksi Tottenhamin tärkeimmistä pelaajista. Vuonna 2006 hän solmi seuran kanssa pitkän jatkosopimuksen. Uransa aikana Kingiä ovat vaivanneet lukuisat loukkaantumiset. 9. marraskuuta 2008 King pelasi uransa 250:n pelin Tottenhamille kaikki kilpailut mukaan laskien. Viimeisen sadan vuoden aikana Tottenhamissa on pystynyt samaan ennätykseen 56 muuta pelaajaa. Hän edusti Tottenhamin edustusjoukkuetta urallaan kaikkiaan 323 kertaa ja teki niissä 14 maalia. Hän voitti seurassa kaudella 2007-2008 Englannin liigacupin. Hän myös johdatti Tottenhamin ensimmäistä kertaa historiassa Mestarien liigaan kaudella 2009-2010.
King Englannin maajoukkueessa
Englannin maajoukkueessa King debytoi vuonna 2002. Hän ei onnistunut urallaan nousemaan vakituisesti joukkueen avauskokoonpanoon. King kuului Englannin joukkueeseen vuoden 2004 EM-kisoissa. Vuoden 2006 MM-kisat hän joutui jättämään väliin loukkaantumisen vuoksi. Fabio Capello kutsui Kingin maaliskuussa 2009 pitkästä aikaa Englannin jalkapallomaajoukkueeseen. Tottenhamin päävalmentaja Harry Redknapp ei ollut kuitenkaan lainkaan tyytyväinen Kingin maajoukkuekutsuun ja kutsui sitä hulluudeksi johtuen Kingin loukkaantumishistoriasta. King palasi takaisin Tottenhamiin ja kutsu peruuntui maajoukkueeseen. King kuului vielä Englannin maajoukkueeseen Vuoden 2010 maailmanmestaruuskilpailuissa. Kaikkiaan hän pelasi Englannin maajoukkueessa 21 kertaa.
Jokapäiväinen elämämme
Jokapäiväinen elämämme on Riikka Pelon toinen romaani, jonka julkaisi Teos huhtikuussa 2013. Se voitti julkaisuvuonnaan Finlandia-palkinnon. Teos oli myös vuoden 2014 Runeberg-palkintoehdokkaana.
Kirja kertoo venäläisen runoilija Marina Tsvetajevan (1892–1941) paosta miehensä ja tyttärensä kanssa vallankumouksen jaloista Tšekkoslovakiaan sekä Tsvetajevan runojen kirjoittamisesta siellä, siirtymisestä Pariisiin, jossa mies ja tytär ovat Neuvostoliiton salaisen poliisin palveluksessa, ja paluusta Moskovaan. Neuvostoliitossa Stalinin vainot erottavat heidät toisistaan.
Vastavuoroinen opettaminen
Vastavuoroinen opettaminen (engl. reciprocal teaching) on opettamisen malli, jossa pyritään tietoisesti hyödyntämään eri tieto- ja taitotasolla olevien oppijoiden vuorovaikutusta vrt. oppipoikakoulutus. Vastavuoroisen opettamisen mallia toteutetaan yleensä pienryhmissä.
Antti Rautiainen
Rautiainen asui vuodet 1999–2012 Venäjällä, jossa hän opiskeli matematiikkaa Moskovassa Kansojen ystävyyden yliopistossa ja työskenteli myöhemmin it-alalla. Rautiainen oli myös mukana paikallisten anarkistiryhmien toiminnassa ja osallistui muun muassa väkivaltaisiin yhteenottoihin paikallisten uusnatsien kanssa. Huhtikuussa 2012 Venäjän viranomaiset luokittelivat hänet turvallisuusuhaksi, eikä Rautiaisen oleskelulupaa enää uusittu vaan hänet karkotettiin maasta. Marraskuussa 2013 Tjumenin kaupungin syyttäjänvirasto kielsi Rautiaisen kahta vuotta aikaisemmin venäläisessä mielipidelehdessä julkaiseman artikkelin "ekstremistisenä".
Rautiaisen ensimmäinen kirja Planeetan suurin ja viilein – tositarinoita Venäjältä ilmestyi huhtikuussa 2012. Lisäksi Rautiainen on kääntänyt Suomesta turvapaikan saaneen venäläisen kirjailijan Pjotr Silajevin teoksen Eksodus salanimellä Veli Itäläinen.
Serge N’Gal
Serge Charles N’Gal (s. 13. tammikuuta 1986 Nkongsamba) on kamerunilainen jalkapalloilija. Hän on pelipaikaltaan hyökkääjä.
N’Gal siirtyi kaudeksi 2004 Suomeen FC Interin riveihin. Tätä ennen hän oli edustanut Villarrealia debytoimatta kuitenkaan ykkösmiehistössä. Suomi ei N’Galille ollut aivan tuntematon maa, sillä hän edusti Kamerunia vuonna 2003 Suomessa järjestetyissä alle 17-vuotiaiden MM-kilpailuissa. Miehen ensimmäinen kausi Suomessa meni kuitenkin piloille reisivamman takia ja mies ehti pelata vain kuudessa ottelussa tehden kuitenkin kaksi maalia. Toisella kaudella huippunopea Naskali-lempinimen saanut N’Gal nousi Veikkausliigan kirkkaimpien tähtien joukkoon. Etenkin alkukaudella maaleja syntyi hyvällä tahdilla. Kauden loppupuoliskolla tahti hieman laantui, kun mies osattiin huomioida tarkemmin. Kauden maalisaldo Veikkausliigassa oli hänelle yhdeksän maalia 21 ottelussa.
Tolima (departementti)
thumb|250px|Tolima thumb|100px|Departementin lippu thumb|100px|Departementin vaakuna Tolima on yksi Kolumbian 32 departementista. Sen pääkaupunki on Ibagué, pinta-ala 23 562 km² ja asukasluku vuonna 2009 oli 1 383 323 henkeä.
thumb|left|Fresno. Toliman halki kulkevat Andien keskinen ja itäinen vuorijono, ja Magdalena-jokilaakso. Alue on Kolumbian tärkeintä riisin ja seesamin tuotantoaluetta. Siellä kasvatetaan myös kahvia ja durraa.
Kynósoura (Attika)
Kynósoura, antiikin Kynosura ( tai Kynosoura, ”Koiranhäntä”; ), on niemi Attikan itärannikolla Kreikassa. Se sijaitsee nykyisen Marathónaksen kunnan alueella.
Niemi on kapea ja kiemurainen ja saanut nimensä koiranhäntää muistuttavasta ulkonäöstään. Se toimii eräänlaisena luonnollisena aallonmurtajana Marathónaksenlahdelle. Niemi on suojeltu osana Schiniáksen kansallispuistoa ja Natura 2000 -aluetta.
Sirkumfleksi
Sirkumfleksi (,, , ^) on diakriittinen merkki eli tarke, jota käytetään kirjainten päällä monissa latinalaisilla, kyrillisillä tai kreikkalaisilla aakkosilla kirjoitetuissa kielissä. Tarkkeen nimi johtuu latinan sanoista circumflexus ’ympärille taitettu’, joka on käännös sen kreikkalaisesta nimestä περισπωμένη (perispōménē). Latinalaisilla aakkosilla kirjoitetuissa kielissä sirkumfleksi tyypillisesti onkin ylöspäin osoittavan nuolenkärjen tai harjakaton muotoinen (^), mutta kreikassa se on tavallisesti kaareva, joko tilden (~) tai ylösalaisin käännetyn lyhyysmerkin muotoinen ( ̑ ). Suomenkielisessä tekstissä sirkumfleksi esiintyy vain joissakin vieraskielisissä nimissä, esimerkiksi Ranskan joen nimessä Rhône.
Sirkumfleksin kaltaista merkkiä käytetään useissa yhteyksissä myös matematiikassa, jolloin sitä sanotaan tavallisimmin hatuksi. Englannin kielessä siitä käytetään myös nimityksiä roof ("katto") ja house ("talo"). Kuitenkin hattu ( ˇ ) on eri tarke kuin sirkumfleksi.
Sävelkulun merkkinä
Muinaiskreikassa korkomerkit otettiin muiden diakriittisten merkkien ohella käyttöön niin kutsuttuna polytonisena ortografiana Aleksanteri Suuren jälkeisenä aikana. Alun perin ne olivat sävelkulun merkkejä. Akuutti oli nousevan koron merkki, kun taas gravis osoitti matalampaa korkoa ja sirkumfleksi tarkoitti, että tavun alkuosassa ääni nousee mutta laskee jälleen sen lopussa. Samaan tapaan sirkumfleksia käytetään nykyisinkin kansainvälisessä foneettisessa aakkostossa.
Sirkumfleksi on muodoltaan kuin yhdistelmä akuutista ja graviksesta, ja sitä käytettiinkin supistumatavuissa, joissa oli alun perin kaksi vokaalia, näistä ensimmäinen painollinen ja jälkimmäinen painoton. Kielihistoriallisesti tällaiset tavut usein syntyivät kahden alkujaan erillisen tavun yhteensulautumisesta seuraavaan tapaan:
Termillä sirkumfleksi voidaan tarkoittaa, paitsi kirjaimen päälle lisättyä tarketta, myös vastaavanlaista intonaatiota eli tavukorkoa, jossa sävelkulku ensin nousee ja sen jälkeen laskee. Tällainen intonaatio on yleinen myös latinassa ja sanskritissa. Sen sijaan nykykreikassa tällaista sävelkulkua ei esiinny, ja kirjoituksessakin sirkumfleksi on nykyisessä monotonisessa ortografiassa korvattu akuutilla.
Vokaalin pituuden merkkinä
Sirkumfleksia käytetään pitkän vokaalin merkkinä useiden kielten oikeinkirjoituksessa sekä vakiintuneesti myös joidenkin kielten translitteroinnissa.
Painon merkkinä
thumb|Kaksikielinen juliste, joka osoittaa, kuinka sirkumfleksia käytetään kymrissä vokaalin pituuden ja painon merkkinä: parêd [paˈreːd] merkitsee [[paraatia, pared [ˈparɛd] väliseinää.]] Muutamissa kielissä sirkumfleksi osoittaa sanan painollisen vokaalin:
Englannin kielessä
Brittienglannissa sirkumfleksia käytettiin 1700-luvulla yleisesti eräissä lyhennysmerkinnöissä, ennen kuin halpa Penny Post tuli käyttöön ja kun paperia verotettiin. Niinpä kirjainyhdistelmä ough lyhennettiin muotoon ô, kun gh:ta ei äännetä: esimerkiksi though lyhennettiin muotoon thô, 'thorouhg muotoon thorô ja brought muotoon brôt''.
Ranskan kielessä
Ranskassa sirkumfleksi esiintyy pääasiassa sanoissa, joissa alun perin on ollut jokin äänne, yleensä s tai e, joka nykyranskasta on kadonnut. Nykyisin sirkumfleksilla varustettu vokaali lausutaan usein pidempänä ja usein avoimempana kuin vastaava vokaali, jonka päällä sirkumfleksia ei ole. Erityisesti ê lausutaan aina avoimena keskivokaalina, samoin kuin myös è ja eräissä tapauksissa pelkkä e:kin.
Ranskalaisen kielialueen eri osissa esiintyy kuitenkin esiintyy toisistaan poikkeavia ääntämyksiä. Muun muassa Belgian ja Sveitsin ranskankielisillä alueilla sekä kanadanranskan akadialaismurteissa sirkumfleksilla varustetut vokaalit äännetään vielä nykyisinkin pitkinä: esimerkiksi sanassa fête "juhla") ɛ-vokaali äännetään pidempänä kuin sanassa faite (, "tehty"). Sen sijaan suurimmassa osassa Ranskaa eroa vokaalin pituudessa ei nykyisin enää ole. Kuitenkin Keski- ja Pohjois-Ranskassa ô äännetään suljetumpana o:n tapaisena vokaalina  kuin pelkkä o (, kun taas vastoin Etelä-Ranskassa ei avoimen ja suljetun o:n välillä enää ole eroa.
Normannin murteessa ja sen mukaisesti normannin kautta englannin kieleen tulleissa lainasanoissa tämä muualla Ranskassa kadonnut s on useimmiten säilynyt, mikä ilmenee verrattaessa toisiinsa esimerkiksi seuraavia ranskan- ja englanninkielisiä sanoja:
Vaikka monet ääntymättömät konsonantit on kirjoituksessa korvattu sirkumfleksilla, nykyranskassakin esiintyy yhä runsaasti ääntymättömiä konsonantteja varsinkin sanojen lopussa, toisinaan sisälläkin. Esimerkiksi sanan forêt (, "metsä") loppuosa lausutaan saoin kuin verbimuoto est (, "on"), jossa siis s ja t eivät äänny. Toisaalta viimeksi mainittu kirjoitetaan aivan samoin kuin ilmansuunnan nimi est (, "itä"), jossa ne ääntyvät.
Jotkut samoin tai melkein samoin äännetyt sanat erotetaan ranskassa toisistaan sirkumfleksilla. Sellaisia ovat esimerkiksi sur ("päällä") ja sûr ("varma"), jeune ("nuori") ja jeûne ("paasto") sekä eräät croitre -verbin ("kasvaa") muodot erotukseksi croire -verbin ("uskoa") muodoista. Useimmissa ranskan kielen muodossa â, ê ja ô kuitenkin äännetään toisin kuin vastaavat kirjaimet ilman sirkumfleksia; esimerkiksi "cote (, "taso", "merkki", "koodiarvo") on avoimempi o-äänne kuin sanassa côte "ranta"). Sirkumfleksilla varustettu e (ê) äännetään aina avoimena, suomen e:n ja ä:n välisenä äänteenä, samoin kuin myös graviksella varustettu e (è) ja eräissä tapauksissa pelkkä e'':kin.
Monissa tapauksissa sirkumfleksi nykyranskan oikein­kirjoituksessa on enää lähinnä vain sanojen etymologiaan viittaava kieli­historiallinen jäänne.
Italian kielessä
Italiassa î esiintyy joskus lyhennysmerkintänä eli crasiksena sellaisten -io -loppuisten substantiivien ja adjektiivien monikkomuodoissa. Muut mahdolliset kirjoitustavat ovat -ii sek vanhentuneet -j ja -ij. Esimerkiksi sanan "vario" (, "erilainen", "monenlainen") monikkomuoto voidaan kirjoittaa vari, varî tai varii, ja se lausutaan yleensä, minkä lopussa on vain yksi lyhyt. Sanojen principe (, "prinssi") ja principio (, "periaate", "alku") monikkomuodot voivat olla hämääviä. Lausuttuina ne erottaa toisistaan se, onko paino ensimmäisellä vai toisella tavulla, mutta molemmat voidaan kirjoittaa principi. Mikäli sekaannuksen vaaraa on, on suositeltavaa käyttää sanan principio monikkomuodossa sirkumfleksia tai kaksois-i:tä: principî tai principii.
Norjan kielessä
Norjan kielessä sirkumfleksi erottaa sanan fôr ("rehu") prepositiosta for. Historiallisesti se osoittaa myös, että sanaan on muinaisnorjassa kuulunut kirjain ð. Esimerkiksi sanat fôr, lêr ("nahka") ja vêr ("sää") on alkujaan kirjoitettu fóðr, leðr ja veðr. Ennen kuin ð lopullisesti katosi, se oli välillä korvautunut d:llä: (fodr, vedr). Nykyisin kirjoitusasut lêr ja vêr ovat käytössä vain nynorskissa, kun taas kirjanorjassa nämä sanat kirjoitetaan lær ja vær.
Käyttö matematiikassa
Matematiikassa sirkumfleksia, jota nimitetään myös "hatuksi", käytetään eräissä tapauksissa osoittamaan toisista muuttujista tai funktiosta tietyillä säännönmukaisilla tavoilla johdettuja muuttujia tai funktioita. Esimerkiksi funktion f Fourier-muunnokselle käytetään usein merkintää \hat f ("f-hattu").
Joukko-opissa hattu alkion merkin yläpuolella osoittaa, että alkio on poistettu joukosta.
Vektorilaskennassa hattua käytetään yksikkövektorien tunnuksina. Esimerkiksi, ja  tarkoittavat x-akselin suuntaisia yksikkövektoreita karteesisessa koordinaatistossa. Vastaavasti y-akselin suuntainen yksikkövektori merkitään, tai  ja z-akselin suuntainen \hat k,  tai.
Tilastotieteessä hattua käytetään estimaattorin merkkinä erotukseksi teoreettisesta vastineestaan. Esimerkiksi hattu merkinnässä osoittaa, että kyseessä on havaintoihin perustuva arvio sellaisenaan ei-havaittavalle muuttujalle, tilastolliselle virheelle, jolle käytetään merkintää \varepsilon. Se lausutaan x-hattu tai x-katto, missä x korvataan sillä merkillä, jonka päällä hattu kulloinkin on.
Musiikissa
Musiikin teoriassa ja musikologiassa sirkumfleksia käytetään numeroiden päällä osoittamaan asteikon eri säveliä.
Nuottikirjoituksessa sirkumfleksin muotoinen merkki nuotin yläpuolella merkitsee marcatoa eli erityisesti korostettua, muita voimakkaammin soitettavaa säveltä.
Sirkumfleksi tietotekniikassa
Koostemerkit Â/â, Ê/ê, Î/î, Ô/ô ja Û/û, joihin sisältyy sirkumfleksi, ovat mukana ISO 8859-1 -merkistössä, ja Unicodessa on mukana suuri joukko muitakin. Unicodessa on lisäksi yhdistyvä merkki U+0302, jonka avulla sirkumfleksi on periaatteessa mahdollista saada minkä kirjaimen päälle tahansa.
Unicoden merkkivalikoimaan sisältyy myös sirkumfleksiksi kutsuttu merkki (^, Unicode U+005E), joka kuitenkaan ei kuulu minkään kirjaimen päälle vaan esiintyy itsenäisenä merkkinä. Sitä käytetään joissakin merkintätavoissa ja ohjelmointikielissä muun muassa potenssiin korottamisen merkkinä; esimerkiksi 10^6 = 106 = 1 000 000. Se on lisäksi kooltaan suurempi kuin kirjainten päälle merkittävä sirkumfleksi. Lisäksi merkistöön kuuluu tarkkeenomainen merkki ^ (U+02C6), joka sekin on pelkkä sirkumfleksi ilman alapuolella olevaa kirjainta, mutta saman kokoinen kuin millaisena se esiintyy kirjainten päällä.
Sirkumfleksillisen kirjaimen voi suomalaisella näppäimistöllä kirjoittaa painamalla ensin treeman tarke­näppäintä yhdessä vaihto­näppäimen kanssa ja sen jälkeen erikseen kantamerkin näppäintä:
The Shadow Cabinet
The Shadow Cabinet on tanskalaisen Wuthering Heights -metalliyhtyeen neljäs studioalbumi vuodelta 2006.
Tiutinen
Tiutinen on Kotkan kaupunginosa ja saari Suomenlahdessa Kotkansaaren itäpuolella. Se on nykyisin pengerretty kiinni Hallan saaren kanssa. Tiutisen etäisyys Kotkansaarelle on lyhyimmillään noin 550 metriä. Maitse Kotkansaarelle on matkaa noin 16 km ja Karhulaan noin 6 km. Tiutinen on omakotitaloaluetta. Saarella toimi Tiutisen koulu (luokat 1–6) vuosina 1912–2016.
Rakennukset ja tiet
Tiutinen on omakotitaloaluetta. Tiutisen talot ovat lähinnä vanhoja 1910–1920-lukujen puutaloja, joissa on melko isot tontit.
Tiutisessa on vain yksi asfaltoitu tie, joka on saaren poikki kulkeva Tiutisentie. Muuten tiet ovat lähinnä kapeita hiekkakujia. Tiutisesta Sunilaan johtavalle Hallantielle valmistui kevyen liikenteen väylä vuonna 2019.
Nimen alkuperä
Tiutisen nimi on yhdistetty germaanisperäiseen miehennimeen Theuta, Thiuda, Thiudes, Tiude, Tiuto, joka perustuu gootin kielen sanaan thiuda, tiuda. Toinen mahdollisuus on, että nimi perustuu samaa alkuperää olevaan ruotsalaiseen miehennimeen Thiude. Ilmeisesti henkilönnimeen on liitetty omistusta ilmaiseva s-pääte (Thiudes). Tästä saarennimi on mukautunut suomalaiseen asuun Tiutis, jonka on ajateltu olevan perusmuodossaan Tiutinen.
Historia
Tiutisessa sijaitsee Ruotsinsalmen merilinnoitukseen kuuluvia linnoitusrakennelmia, jotka ovat nykyisin raunioina. Hallan sahan rakentamisen myötä Tiutiseen muutti runsaasti työväestöä 1800-luvun lopulla ja sinne syntyi tiiviisti rakennettu puutaloalue. Jatkosodan aikana saaren rakennuskanta tuhoutui pahoin pommituksissa. Tiutinen liitettiin vuonna 1951 Kymistä Karhulan kauppalaan ja 1965 Karhulasta Kotkaan.
Ajla Del Ponte
Ajla Del Ponte (s. 15. heinäkuuta 1996 Locarno ) on sveitsiläinen pikajuoksija, sisäratojen Euroopan-mestari.
Del Ponte karsiutui 2014 Eugenen alle 20-vuotiaiden MM-kilpailuissa 100 metrin alkuerissä ja kuului viidenneksi sijoittuneeseen Sveitsin joukkueeseen 4 × 100 metrin viestissä. Eskilstunan alle 20-vuotiaiden EM-kilpailuissa 2015 hän karsiutui 200 metrin alkuerissä. Seuraavana vuonna hän sijoittui Amsterdamin EM-kilpailuissa pikaviestissä neljänneksi ja karsiutui Rio de Janeiron olympialaisissa saman lajin alkuerissä.
Del Ponte karsiutui 60 metrin välierissä Belgradin sisäratojen EM-kilpailuissa 2017. Saman vuoden Bydgoszczin alle 23-vuotiaiden EM-kilpailuissa hän saavutti 4 × 100 metrin viestissä pronssia ja sijoittui 100 metrillä viidenneksi. Lontoon MM-kilpailuissa hän oli pikaviestissä viides. Taipein universiadeissa hän oli voittamassa kultaa 4 × 100 metrin viestissä ja sijoittui 100 metrillä kahdeksanneksi.
Del Ponte karsiutui 60 metrin välierissä Birminghamin MM-hallikilpailuissa 2018. Berliinin EM-kilpailuissa hän karsiutui 100 metrillä välierissä ja oli Sveitsin joukkueen jäsenenä neljäs pikaviestissä. Glasgow'n sisäratojen EM-kilpailuissa 2019 hän sijoittui 60 metrillä kahdeksanneksi. Napolin universiadeissa hän saavutti kultaa 4 × 100 metrin viestissä ja hopeaa 100 metrillä ajalla 11,33. Dohan MM-kilpailuissa 2019 hän karsiutui 100 metrin alkuerissä ja oli pikaviestissä neljäs.
Kynósoura
Kynósoura, antiikin Kynosura ( tai Kynosoura, ”Koiranhäntä”; ), voi viitata seuraaviin paikkoihin Kreikassa:
Roscoe Dash
Jeffery Johnson, Jr. (s. 2. huhtikuuta 1990), tunnetaan paremmin taiteilijanimellään Roscoe Dash, on yhdysvaltalainen rap-artisti. Hänen ensimmäinen julkaisunsa J.U.I.C.E. -niminen EP julkaistaan 20. joulukuuta 2011. Roscoe Dashilla on tytär, joka syntyi hänen ollessaan 16-vuotias.
Funktionaalisten elintarvikkeiden kehittämiskeskus
Funktionaalisten elintarvikkeiden kehittämiskeskus on Turun yliopiston alaisuudessa toimiva laitos. Laitos perustettiin vuonna 2001 ja sen palveluksessa työskentelee noin 60–70 henkilöä, joista suurin osa on projektitutkijoita ja laboratoriohenkilökuntaa.
New Police Story
New Police Story on vuonna 2004 valmistunut Benny Chanin ohjaama toimintaelokuva. Elokuvan pääosaa esittää Jackie Chan.
Juoni
Elokuva kertoo poliisista nimeltä Wing (Jackie Chan), jonka työtoverit kuolevat taistelussa viittä nuorisorikollista vastaan. Wing syyttää itseään tästä ja ajautuu alkoholismiin. Konstaapeli 1667, Cheng Siu Fung (Nicholas Tse) päättää auttaa, koska Wing oli auttanut häntä, kun hän oli pieni.
Ausra Fridrikas
Ausra Fridrikas (s. 30. huhtikuuta 1967 Liettuan SNT) on käsipalloilija, joka edusti uransa alkuvaiheissa Neuvostoliittoa, mutta siirtyi Itävallan joukkueeseen. Neuvostoliittoa edustaessaan hän voitti MM-kultaa vuonna 1990 ja Itävaltaa edustaessaan pronssia sekä MM-kilpailuista (1999) että EM-kilpailuista (1996). Vuonna 1999 hänet valittiin vuoden parhaaksi käsipalloilijaksi.
Dysmenorrea
Dysmenorrea eli algomenorrea tarkoittaa kivuliaita kuukautisia. Sairaudeksi se katsotaan, jos kipu on niin kova, että se häiritsee normaalia elämää.
Dysmenorrea jaetaan tavallisesti kahteen ryhmään, primääriseen ja sekundaariseen dysmenorreaan.
Primäärinen dysmenorrea
Primäärinen dysmenorrea tarkoittaa sitä, että potilaan kuukautiskivut ovat huomattavan kovat itse menstruaation alkamisesta lähtien. Kivut ovat yleensä kovimmillaan hieman ennen kuukautisten alkamista. Kipu johtuu prostaglandiinisynteesistä. Eräät prostaglandiinit saavat kohdun supistelemaan ylenpalttisesti, mistä seurauksena on kipu. Primäärinen dysmenorrea ei vaikuta suoraan esimerkiksi lapsensaantimahdollisuuksiin eikä siitä ole muutakaan vaaraa, mutta kokemuksena se voi olla epämiellyttävä. Hoitona käytetään tulehduskipulääkkeitä, yhdistelmäehkäisypillereitä tai hormonikierukkaa. Suomalaisissa tutkimuksissa on fenamaatteihin kuuluvalla tolfenaamihapolla osoitettu olevan hyvä teho dysmenorrean kipujen hoidossa.
Ranskan Grand Prix 1992
Ranskan Grand Prix 1992 oli 524. Formula 1 -osakilpailu. Se ajettiin 5. heinäkuuta 1992 Circuit de Nevers Magny-Cours -radalla. Kilpailun voitti Nigel Mansell. Martin Brundle saavutti uransa ensimmäisen palkintopallisijoituksen ollen kolmas.
Maputon keskusrautatieasema
Maputon keskusrautatieasema on rautatieasema Mosambikin pääkaupunki Maputossa. Vuonna 1910 valmistuneen aseman suunnitteli Gustave Eiffel.